Ο **Νίκος Ε. Μηλιώρης** (1896-1983) ήταν Έλληνας συγγραφέας και στρατιωτικός.

Βιογραφία
---------

Γεννήθηκε το 1896 στα Βουρλά των δυτικών παραλίων της Μικράς Ασίας, στην Οθωμανική Αυτοκρατορία και φοίτησε στην Ευαγγελική Σχολή της Σμύρνης. Αρχικά εργάστηκε ως γραμματέας και λογιστής, ενώ αργότερα μετέβη στην Ελλάδα, ακολουθώντας στρατιωτική καριέρα. Αποστρατεύτηκε το 1952 από τις ένοπλες δυνάμεις φέροντας τον βαθμό του συνταγματάρχη. Μετά τη Μικρασιατική Καταστροφή - κατά την οποία σκοτώθηκε ο πατέρας του - εγκαταστάθηκε μόνιμα στη Νέα Ιωνία της Αθήνας, ενώ τα τελευταία χρόνια της ζωής του τα πέρασε στο Παπάγου. Απεβίωσε στην Αθήνα, στις 3 Αυγούστου του 1983. Ήταν παντρεμένος με τη λογοτέχνιδα Ρίτα Μηλιώρη και πατέρας ενός παιδιού.

Συγγραφικό έργο
---------------

Ο Μηλιώρης ασχολήθηκε ενεργά με την ιστορική πορεία και τον πολιτισμό των Ελλήνων της Μικράς Ασίας, γράφοντας βιβλία και μελέτες, συμβάλοντας στην έκδοση εντύπων μικρασιατικού ενδιαφέροντος και συμμετέχοντας σε προσφυγικούς πολιτιστικούς συλλόγους και ενώσεις. 

Μεταξύ άλλων συμμετείχε στην έκδοση των Μικρασιατικών Χρονικών, διηύθυνε την εφημερίδα Μικρασιατική Ηχώ και δημοσίευσε άρθρα και μελέτες του σε διάφορα έντυπα, όπως τα Μικρασιατικά Χρονικά, η Νέα Εστία, η Φιλολογική Πρωτοχρονιά κ.ά. Ακόμη εξέδωσε μια σειρά βιβλίων, μεταξύ των οποίων «*Τα Βουρλά της Μικράς Ασίας*» (τόμοι Α΄ και Β΄), «*Ο Παλαμάς και οι πρόσφυγες*», «*Οι Κρυπτοχριστιανοί*», «*Μένος Φιλήντας, ο γλωσσολόγος, ο λογοτέχνης, ο άνθρωπος*», «*Ο Άγγελος Σημηριώτης και το Νεοελληνικό Πρόβλημα*», «*Μικρασιατικά κείμενα*», «*Απόηχοι του μικρασιατικού ολέθρου στην ποίηση*» κλπ.

Παραπομπές
----------

1. 1 2  *Catalogue of the National Library of Greece*. 24214.
2. 1 2  (νέα ελληνική γλώσσα) *Catalogue of the Academy of Athens Library*. 22894.
3. 1 2  *National Library of Israel Names and Subjects Authority File*. 987007276631305171. Ανακτήθηκε στις 1  Ιουνίου 2023.
4. 1 2  «Νίκος Ε. Μηλιώρης». *ekebi.gr*. Εθνικό Κέντρο Βιβλίου. Αρχειοθετήθηκε από το πρωτότυπο στις 27 Φεβρουαρίου 2023. Ανακτήθηκε στις 27 Φεβρουαρίου 2023.
5. 1 2 3 4  «Νίκος Ε. Μηλιώρης». *mietbookstore.gr*. Βιβλιοπωλείο ΜΙΕΤ. Ανακτήθηκε στις 27 Φεβρουαρίου 2023.
6. ↑  Χ. (1 Σεπτεμβρίου 1983). «Νίκος Μηλιώρης». *Νέα Εστία* (Αθήνα) **τόμος 114ος** (1348): 1093. Αρχειοθετήθηκε από το πρωτότυπο στις 2023-02-27.. Ανακτήθηκε στις 2023-02-27.
7. ↑  Καραντώνης, Ανδρέας (15 Μαΐου 1978). «Νίκου Μηλιώρη: «Μικρασιατικά κείμενα» - Ρίτας Μηλιώρη: «Ρωγμές»». *Νέα Εστία* (Αθήναι) **τόμος 103ος** (1221): 693. Αρχειοθετήθηκε από το πρωτότυπο στις 2023-02-27.. Ανακτήθηκε στις 2023-02-27.
8. ↑  Ανεστίδης, Σταύρος (1984). «Μικρασιατικά χρονικά: Ευρετήριο: Τόμοι Α’ (1938) ΙΖ’ (1980)». *Δελτίο Κέντρου Μικρασιατικών Σπουδών* (Αθήνα) **5ος**: 437. .
9. 1 2  Ομάδα Βιβλιογραφίας (1980-1982). «Βιβλιογραφία Ιστορίας του Νέου Ελληνισμού 1977». *Μνήμων* (Αθήνα: Εταιρεία Μελέτης Νέου Ελληνισμού) **8ος**: 439. .
10. ↑  Haas, Diana (1992). «The poetic response to the Asia Minor Disaster». *Δελτίο Κέντρου Μικρασιατικών Σπουδών* (Αθήνα) **9ος**: 199. .

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 33338475
* **ΕΒΕ**: 24214
* **AA**: 22894
* **BiblioNet**: **110013**
* LCCN: n82047166
* ISNI: 0000 0000 2664 6345
* GND: 156369036
* SUDOC: 152524231
* BNF: cb177351264 (data)

 |

 |